JohanHeinsen/ENO huggingface dataset:
Aalborg Stiftstidende, 1846-09-22
Vore berømte Naturkyndige Ørsted og Forchhammer bivaane i denne Tid de britiske Naturforskeres Sammenkomster i Southampton, under Præsidium af Sir John Herschel. Den første Generalforsamling, som fandt Sted den 10de de, bivaanedes af Prinds Albert og Lord Palmerston. Den Sidste holdt en Tale, hvori han iblandt Andet opstillede Muligheden af at erholde Efterretninger fra Calcutta efter en halv Times (?) Forløb, formodentlig ved Hjælp af den eletriske Telegraph. Formodentlig som en Følge af den hede Sommer hersker i denne Tid her i Hovedstaden en Omgangssyge, Dyssenterie, som bestaaer af Diarrhoe og Brækning, og har nogen Lighed med den asiatiske (?) Cholera, dog uden at have dennes farlige Charakteer. Sygdommen er ialmindelighed forbi efter 3–4 Dages Forløb, og efterlader kun en stærk Mathed, som dog snart taber sig. Ogsaa heumatiske Tilfælde skulle i denne Tid været meget hyppige. (Flop.)¬
Aalborg Stiftstidende, 1846-09-22
"Loll. Falst. Stiftst." fremhæver som et mærkeligt Avancement iblandt de nye Regjeringsraader i Slesvig, den nye Præsident, Kammerherre Scheels Amtssecetair, Hopfner. Det er et pænt Spring, fra Amtsfuldmægtig at blive Regjeringsraad.
Aalborg Stiftstidende, 1846-09-22
J Svendborg udbrød atter den 11te de om Aftenen Kl. 11 1/2 Jldløs i Garver Rauns Dampmølle, som for neppe 1 1/2 Aar siden ligeledes afbrændte. Da Jlden observeredes, havde den alt grebet saa voldsomt om sig i Møllens Jndre, hvor der forefandtes et betydeligt Qvantum Korn, Beenmeel og Bark, at det Hele i kort Tid stod i lys Lue og gjorde Redning umulig, saavel Been- og Bark møllen, hvor Jlden udbrød, som Kornmøllen afbrændte total, Dog er det at haabe, at den paa en Reise fraværende Eier ikke vil lide større Tab end Standsningen af Møllens Drift, vil foraarsage, da Alt skal være assureret. Heldigviis havde Vinden, som om Dagen var meget stærk, lagt sig noget; imidlertid svævede den i Nærheden beliggende Grubbemølle i stor Fare, som dog afvendtes ved hurtig Hjælp af Mandskab og Sprøiter. Et meget beklageligt Tab led derimod Jnstitilbestyrer Jagd ved Branden af Dampmøllen, hvori tillige var opstillet en af ham netop i disse Dage fuldendt rotatorisk Dampmaskine efter den af ham opfundne Construction. Som bekjendt producerede Hr. Jagd ifjor det første Exemplar af sine rotatoriske Dampmaskiner, der imidlertid formedelst den mangelfulde Udførelse af Arbeidet, som det første Forsøg maatte frembyde under saa indskrænkede Forhold, foranledigede Opfinderen til, efterat have erhvervet sig Patent paa sin Opfindelse saavel i England som her i Danmark, at forfærdige en anden og større Maskine end den første. Ved utrættelig Flid og Møie var det nu endelig lykket ham at overvinde alle Hindringer, som Udførelsen, af et saa vanskeligt Maskin-Arbeide var underkastet i en Byder er blottet for større mechaniske Værksteder, og at bringe en rotatorisk Maskine i Stand, der ved de gjentagne Forsøg, som i den senere Tid anstilledes i Fleres Overværelse, ved at lade den arbeide ved samme Dampkjedel og under samme Forhold som den i Møllen værende Høitryksmaskine, kunde antages paa en saa afgjørende Maade at godtgjøre sin praktiske Værd, at den offentlige Prøve for kyndige og competente Videnskabsmænd skulde være foregaaet og faa Dage men ved den ulykkelige Brand i Møllen led Maskinen desværre saa betydeligt af Jlden, at den antages for aldeles ødelagt, og Opfinderen vil saaledes atter see det Tidspunct, fjernet, hvor han haabede at høste Lønnen for Talent og Flid.
Aalborg Stiftstidende, 1846-09-22
Aarsagen til Jldens Opkomst skal endnu ikke være opdaget, dog skal der være stærk Formodning om, at den er foranlediget ved Selvantændelse af et betydeligt Qvantum Barksmul, som var henlagt i Møllen. (Svendb. Av.)J Fredags i forrige Uge blev en Kronhjort fanget i Liimfjorden udenfor Struer, af Skipper B. Petersen af Thisted. Den blev nemlig jaget af 3 Ryttere og søgte at redde sig ved Svømning. Den blev bragt levende til en Bonde i Struer. (Thist. Av.)
Aalborg Stiftstidende, 1846-09-22
Aalborg, den 22de September. Kjøbenhavnsposten, og Fædrelandet discutere det Spørgsmaal, om der kan være Anledning til eller det vil være rigtigt, at modtage Hs. Maj. Kongen ved Hjemkomsten med særegne Glædesbevidnelser. Det undrer os, at der heri kan være et Spørgsmaal at discutere, thi det synes os at ligge i Forholdets Natur, at Folket stedse med en aaben Hjertelighed bør komme Kongen imøde, der netop i hans nærværende vanskeliggjorte Regjeringstilling har Krav paa, at det med dobbelt Hengivenhed slutter sig om ham og giver Bevidnelsen heraf sit Udtryk. Hvorvidt man i Hertugdømmerne eller i Udlandet . vil betragte dette som en Demonstration fra Folkesiden, kan eller bør neppe komme i Betragtning, da et Folks Handlinger skulle bestemmes af indre Overbeviisning, ikke af andre udvortes Hensyn. Spørger man derimod paa Folke=Overbeviisningens Vegne, om der er fortiden Anledning til nogen egentlig Folkeubel, da vilde vi hertil svare, at vi vel ansee den af Regjeringen indtagne Holdning med Hensyn til de statsretlige Anliggender i det Væsentlige for saa priisværdig at man ikke i Tilfredsstillelsen heraf bør med Fædrel." see tilbage paa hvad man før i denne Retning maatte have savnet og at der vistnok er Anledning til ved saadanne Regjeringsskridt at bevidne Statsoverhovedet sin Glæde, men at vi forøvrigt ere for saavidt ganske enige med Fædrelandet om, at der skal ganske andre store Regjeringshandlinger til at kunne lade nogen egentlig Folkejubel forkynde, til at kunne, om vi saa maae sige, tænde Folkehjertets Flamme. Man er i det Hele for let tilbøielig til, i Glæden over et vundet politisk Gode at glemme Forhold, som paa Stemningen maae øve et andet Jndtryk, vi tænke saaledes nærmest paa den kgl. Bekjendtgjørelses og de kgl. Commissariers. Ord imod Stændernes Brug af Petitionsretten: Tilkjendegivelser, hvori vi see et saa stort Tilbageskridt, at vi, naar Talen skal være om en høiere politisk Glæde, ikke kunne føle os vel stemte hertil, og kun oplivede ved Haabet om at see disse Skridt atter forandrede; thi kun ved politisk Fremgang, kan Folkehjertet stemmes til frugtbringende Jubel og vi antage ogsaa, at, ligesom Glæden allerede nu bringer Kongen et Vidnesbyrd om Folkets Taknemmelighed, saaledes vil det være et andet Udtryk, en Folkejubel i sin levende, i sin fulde Betydning, der vil lyde Drotten imøde, naar Folket ad den constitutionelle Vei føres ind paa Selvstændighedens Bane til Medandeel i Statsanliggendernes Styrelse. Haabet om at skulle kunne istemme en saadan Jubel bør imidlertid tilvisse ikke forkleine Takkebevidnelsen over den indtagne Holdning i vigtige Statsvellet vedkommende Anliggender eller Glæden over at see en Konge, som viser sig besjælet af Jveren for sit Folks Vel, vende tilbage til sin Hovedstad og til et trofast Folks Midte.
Aalborg Stiftstidende, 1846-09-22
Den preussiske Regjering har nu, efter Allg. preus. Zeit." ogsaa erklæret sig for Schleswig=Holstein, endskjøndt det officielle Organ kun taler om et holsteensk Anliggende. Efter Nürnb. Corr." skulde nemlig den danske Regjering have opfordret Preussen og øvrige tydske Forbundstater til ikke at taale, at Regjeringernes Blade tage Parti mod Danmark, da dette netop, som Forbundsmedlem paa de tydske Hertugdømmers Vegne, kunde fordre Beskyttelse herimod. Hertil skulde imidlertid Kongen have svaret, at han overlod til Censuren (den Statstjener, der ellers i andre Tilfælde ogsaa pleier at være saa virksom i Preussen) at forhindre, at der ikke blev sagt noget tilbørligt imod Danmark, men at der forresten ikke kunde foreskrives Bladene noget, saa meget mindre da de ogsaa udtalte hans Anskuelse og denne Sag. For fuldkomment at bringe dette saavel til det danske som tydske Folks Kundskab, har "Allg. Pr. Zeit." udstædt hin Erklæring, og er, som følge heraf, ogsaa Staden Berlins Adresse til Schlesvigholsteinerne offentlig bleven udlagt til Underskrift. (EfterDagsberetning har den imidlertid hidtil kun faaet – 300 Underskriftet; tarveligt nok i det store Berling. – Tydske Blade ville vedblivende paastaae, at det russiske Cabinet er paa dansk Side og understøtter Regjeringens Handlingsmaade i denne Sag. Det kommer i alt Fald an paa, hvorledes dette skulde være at forstaae, thi saa gjerne vi naturligviis maae ønske stedse at vedligeholde det venskabelige Forhold til Rusland, som til det øvrige Udland, er det naturligt, at Danmark, forsaavidt deraf kunde følge Conseqventser for anden Regjeringspolitik, ikke kan ønske at have Rusland til intim Allieret i speciel Ordning af indenlanske Anliggender.
Aalborg Stiftstidende, 1846-09-22
Copulerede. J Odense Tømmermester O. Jensen, og Jfr. C. D. Serve. Den 14de de Jordbruger Casper Thrane og Pigen Anne Hansen.
Aalborg Stiftstidende, 1846-09-22
Handels- og Skibsefterretninger. Paa Heste og Qvægmarkedet i Veile den 16de de vare Priserne: Gode Heste, af smuk Skabning 120-130 Rbd. Stkt., gode stærke Arbeidsheste 90-100 Rbd. Endskjøndt en stor Deel Heste vare paa Markedet, og ikke faa, baade uden- og indenlandske Handlende vare ankomne, var Handelen dog ikke synderlig stor. Extra gode Stude kostede 4550 Rbd. Stkt., gode ditto 3040 Rbd., aars Stude af god Slags 26-28 Rbd., extra gode Kjælveker 4050 Rbd., simplere do. 3035 Rbd., gamle do. 22-26 Rbd., gamle magre 15-20 Rbd., Slagteqvæg 2530 Rbd., enkelte derover. Paa Markedet var en betydelig Mængde, saavel Stude som Køer, Handelen gik temmelig rask og mange af begge Slags bleve solgte til Udførsel. Markedet besøgtes af en talløs Mængde Mennesker. (Veile Av.
Aalborg Stiftstidende, 1846-09-22
Forrige Løverdags Middag forulykkede Skipper L. Fischer af Troense, ved at seile fra Svendborg til Hjemmet. Sandsynligviis er den Forulykkede bleven kastet overbord ved et stærkt Vindstød. Liget fandtes ved Taasinge Færge bro, drivende paa en Aare. (Svendb. Av.)
Aalborg Stiftstidende, 1846-09-22
Qvægpriserne paa Kjøbenhavns Trommesal i forrige Uge : en Stud, vog 28 a 30 Lpd., 75 a 80 Rbd.; en Do., vog 20 a 24 Lpd., 55 a 60 Rbd.; en Tyr, v. 20 a 24 Lpd., 45 a 50 Rbd.; en Ko, v 18 a 22 Lpd., 50 a 55 Rbd.;et Lam, v. 18 a 24 Pd., 18 a 21 Mk. Hals Skibsliste. Jndk. D. 17de Septbr. F. C. Lieschske f. Gothenb. m. Jern, Spiger og Træl. D. 18de: Th. Panck og E. C. Eriksen f. St. Petersborg m. Hør og Hamp. D. 19de N. P. Nielsen og C. C. Holm f. Kbh. m. Stykg. D. 20de : L. C. Lindgaard f. Hartlep. m. Steenk. A. Juul f. Drammen, A. Gunuldsen og J. Marcussen f. Østerr., Alle m. Træl. D. 21de: H. Brandt f. Horsens m. valtset Bly. J. Grønvold f. Aarh. m. Ege- og Fyrre tommer; B. Olsen f. Østerr, og A. H. Kallare f. Dramm, m. Træl. – Udg. D. 18de: L. Sørensen t. Hobro m. Muurst.; A. Sørensen t. do. m. Møllematerialier. D. 19de J. P. Wold t. Dublin m. Korn; F. Langgaard t. Kbhvn. m. Muurst; J. Nordberg og T. Abrahamsen t. Østerr. m. Korn og Fedev.; J. J. Funder t. Aarh. m. Kradsuld; H. A. Hermansen t. Nordborg, ball. D. 20de : P. Sørensen t. Fredhavn, ball. D. 21de N. Willadsen t. Langel., ball.; B. Kromann t. Amsterdam m. Korn; H. J. Mørck t. Flensborg m. Sprit; H. C. Hansen t. Frsund, ball.;N. J. Rushmer t. Aarh., halvlastet m. Byg. - Vinden, d. 21de : B., stiv Kul., klar Luft.
Aalborg Stiftstidende, 1846-09-22
Reisende. Amk. Med Dagvognen igaar, f. Randers: Hr. Demant, Forv. Levinsen, Pastor Flensborg; f. Hobro Hr. Baggesen, Kbd. Hassing, Kammerr. Petersen, Frøken Neergaard. – Afr. Med Personposten igaar, t. Hobro Fru Dethmer, Møllebygger Andersen.
Aalborg Stiftstidende, 1846-09-22
Døde. Kbd. J. P. Arffmanns Barn, Nina Bergithe, 16 Mdr., i Randers. Kirchspielskriver Paulsens Enke, fød Griebel, i Oldesloe. J. F. Alberts, 49 A., i Hedewigenkoog.
Aalborg Stiftstidende, 1846-09-22
Ved P. N. Kierulfs Död, Atter brudt en Vandringstav, Iblandt de Gode Herren gav, Os paa denne Jord. Naar Faderlöse ved Din Baare. Fælde Sorgens bittre Taare, Da været trøstet ved de Ord: Han kaldtes jo fra Livet ud, Ved Bud, vi bør i Taushed ære. Af Kjærlighedens, Trøstens Gud, Der gav og tog, men dog höilovet være,
Aalborg Stiftstidende, 1846-09-22
Bekjendtgjørelser. Dampbaaden "Liimfjorden" ophører med sin Fart for iaar fra 1ste October næstkommende, og vil saaledes sidste Gang gaae herfra til Thisted den 30te September og retournere hertil Torsdagen den 1ste October. Aalborg, den 19de September 1846. Poul Paab. Til Horsens anviser Kjøbmand Mads Galthen Skibsleilighed, som afgaaer sidst i Ugen. Velgjørenheds Foreningen, som i Begyndelsen af Aaret 1841 maatte standse sin Virksomhed, fordi størstedelen af de tidligere Medlemmer ophørte med at yde Bidrag, har siden den Tid været beskjæftiget med at inddrage de forskjellige Laan, som vare tilstaaede af dens Extrafond. For nu igjen at kunne begynde en Virksomhed overeensstemmende med Foreningens Vedtægter, om endog efter en indskrænket Maalestok, indbyde under tegnede senest valgte Bestyrere d'Herrer, som ved Udgangen af 1840 endnu kunde betragtes som Medlemmer af Foreningen, til en Generalforsamling, der afholdes i Conditor Mønsteds Sal, Fredagen den 25de September, om Eftermiddagen Kl. 3, paa hvilken vil blive meddeelt Underretning om Foreningens Status og hvorledes der statutmæssig kan virkes med den havende Beholdning. Ligeledes vil blive at vælge nogle Bestyrere og andre Functionairer. Det er naturligviis en Selvfølge, at ikkun de Medlemmer, fra hvilke Foreningen har modtaget Contingent til Udgangen af Aaret 1840, kunne nu øve nogen Stemmeret. En Fortegnelse over disse Medlemmer ligger til Eftersyn paa undertegnede Thorbrøggers Comptoir. Aalborg, den 10de September 1846. Hald. Thorbrøgger. Strøyberg. N. Smith, P. Pagh. van Deurs.
Aalborg Stiftstidende, 1846-09-22
Leiebibliothek. Tillægget Nr. 4 til mit Leiebibliothek, som indeholder over 200 af de nyeste Bøger til den danske Afdeling er i disse Dage udkommet. Et Tillæg over de tydske, franske og engelske Afdelinger vil om kort Tid udkomme. S. Warberg, Vesteraa ligefor Rymølle.
Aalborg Stiftstidende, 1846-09-22
Ved afvigte Hjallerup Hestemarked, den 4de Juni, er tabt eller forlagt et Matriculeringskort over Tøs bek Mølles Eiendom i Skjæve Sogn. For Tilveiebringelsen af Samme loves en Douceur, ved snarest muligt at aflevere det paa Adressecomptoiret i Aalborg eller i fornævnte Mølle.
Aalborg Stiftstidende, 1846-09-22
Under det i Hobro den 15de d. M. afholdte Kreatur Marked blev paa Markedspladsen optaget en løsgaaende Hest, 6 a 7 Aar gammel, lysbruun med endeel hvide Haar i Sadelstedet og forsynet med Forskoe. Eieren til Samme anmodes snarest muligt at melde sig og legitimere sin Eiendomsret.
Aalborg Stiftstidende, 1846-09-22
Hobro Kjøbstads Politikammer, den 17de September 1846. Høyer. Stald og Vognremisse, med tilhørende Karlekammer og Fourageloft kan erholdes tilleie fra næstkommende Flyttetid hos Mad. Schmidt i Slotsgaden.
Aalborg Stiftstidende, 1846-09-22
Undertegnede har nedsat sig som Garver her i Byen i afdøde sal. Wilsens Gaard, hvor jeg modtager Huder og Skind til Beredning, ligesom jeg ogsaa har Udsalg af alle Slags Læder og Skind, der henhøre til Garverprofessionen. Anbefalende mig til Enhver, som vil forunde mig deres Handel, forsikkrer jeg om reel og billig Behandling. Sæby, den 18de September 1846. Ærbødigst D. J. Mührmann. Tillige kjøbes raae Huder og Skind til de høieste Priser.
Aalborg Stiftstidende, 1846-09-22
Til et complet Exemplar af Aalborg Stiftstidende" for 1837, sidste Halvaar 1838. og hele 1839 anvises en Kjøber paa Adressecomptoiret.
Aalborg Stiftstidende, 1846-09-22
Jmorgen opvartes med kold Frokost i Anlægget af Eye.
Aalborg Stiftstidende, 1846-09-22
J. C. Frederiksens Oplag, paa Nørregade. er stedse forsynet med et stort Udvalg af elegante og solide Arbeider, saasom: Mahogni, polerede, Birke- og Bøgetræes=Meubler, Fyrre= og palisandermalede Do. af alle Sorter; et stort Udvalg af diverse Speile i Mahogni= og forgyldte Rammer, nye Sengeklæder af bedste Qvalitet til forskjellige Priser, Krolhaars- og Straamadratser, danske Krølhaar, danske Gaasefjær og Duun, Kobber- og Messingtøi, en deel brugte Meubler m. m. m.; Alt til de billigste Prisen, Violiner i stort Udvalg, samt Fløiter og Posthorn, F. C. F. Hartmann. faaes hos
Aalborg Stiftstidende, 1846-09-22
Ved Proclama af Dags Dato, der snarest muligt vil vorde læst ved Under- og Overretten, ere Creditorerne i afgangne Premierlieutenant og Adjutant Hans Lemming v. Monraths og efterlevende Enke Gritha Monraths fælleds Bo, indkaldte til med 12 Ugers Varsel at anmelde og beviisliggjøre deres Krav for undertegnede Skifteret hvilket herved endvidere bekjendtgjøres. Skifteretten i Aalborg, den 15de Septbr. 1846. A. Mørch. Wølfferdt. Heiberg.
Aalborg Stiftstidende, 1846-09-22
Ved Proclama af Dags Dato, der bliver læst i vedkommende Retter, ere Alle og Enhver, som maatte have noget at fordre hos Kjøbmand Christian Schow af Sæby, hvis Bo er taget under Skiftebehandling som fallit, indkaldte med 12 Ugers Varsel til for mig, som Skifteforvalter, at anmelde og beviisliggjøre deres Fordringer; hvilket herved endvidere bekjendtgjøres. Byfogedcomptoiret i Sæby, den 16de September 1846. Gad.
Aalborg Stiftstidende, 1846-09-22
Jfølge kongelig Bevilling af 24de forrige Maaned indkalde vi Undertegnede, Jørgen Gleerup, Eier af Hovedgaarden Knudseie i Dronninglund Herred, og Fuldmægtig Christian Gottlieb Busch af Sæby, som Arvinger efter afdøde Kjøbmand Jørgen Christopher Schunck af Sæby, og paa en 3die myndig Medarvings Vegne, herved sub poena præclusi et perpetui silentii med Aar og Dags Varsel alle dem, som formene sig at have Noget at fordre i bemeldte Afdødes Bo, til med deres Paastand at fremkomme og saadant deres havende Krav inden nævnte Frists Udløb for os, eller een af os at anmelde og beviisliggjøre. Knudseie og Sæby, den 17de September 1846. C. G. Busch. J. Gleerup.
Aalborg Stiftstidende, 1846-09-22
Torsdagen den 24de dennes, Formiddag Kl. 10, bliver, efter Begjæring af Skifteretten, afholdt Auction i Gaarden Nr. 587 paa Østerbro, over afdøde Premierlieutenant v. Monraths og efterlevendes Enkes Fælledsboes Løsøre, bestaaende af Mahogni og andre Meubler, Sengesteder og Sengeklæder, Linned og Dækketøi, forarbeidet Sølv, Gangklæder, Kjøkkentøi, 1 1/2 Favne skaaret Brænde, ca. 5000 Stkr. Skudtørv m. m. m. Aalborg, den 14de September 1846. A. Mørch.
Aalborg Stiftstidende, 1846-09-22
Efter Vedkommendes Begjæring afholdes offentlig Auction Tirsdagen den 29de September, Kl. 10 Formiddag, paa Raadstuen her i Byen, over 50 Tdr. 6 Skpr. Rug og 264 Tdr. 3 1/2 Fdkr. Byg, der udgjør Vederlaget for Kongetienden af Tæbring og Dutrup Sogne paa Mors, Hunstrup Sogn i Thy og Stenum Sogn i Vendsyssel, samt en Refusion af Hasseriis og Sophiendahl Byer og tilhører Aalborg Cathedralskole af 1846 Aars Afgrøde. Ifølge Conditionerne betales Kjøbesummen først til Juni Termin 1847. Aalborg, den 14de September 1846. A. Mørch.
Aalborg Stiftstidende, 1846-09-22
Efter Hospitalsforstander Ostenfeldts Begjæring afholdes offentlig Auction paa Raadstuen her i Byen, Tirsdagen den 29de September, Kl. 11 Formiddag over 27 Tdr. 7 Skpr. 1 Fdkr. Rug, 60 Tdr. 3 Skpr. - Fdkr. Byg og 6 Tdr. 3 Skpr. 1 Fdkr. Havre, som udgjør Vederlaget for Tranum Sogns Kirketiende af 1846 Aars Afgrøde. Kornet kan paa Anfordring faaes leveret i Efteraaret og Betalingen erlægges først i Juni Termin 1847. Aalborg, den 14de September 1846. A. Mørch.
Aalborg Stiftstidende, 1846-09-22
Gaardauction. Efter Begjæring af den for Christen Nielsens umyndiggjorte Enke beskikkede Værge, Gaardmand Peder Møller af Elsted, bliver den bemeldte Enke tilhørende Gaard i Snedsted By og Sogn, Thisted Amt, staaende for nyt Hartkorn 4 Tdr. 6 Skpr. 2 Fdkr. 1 Alb., med paastaaende velvedligeholdte Bygninger, samt den indbjergede Afgrøde, stillet til een eneste offentlig Auction, som holdes paa Gaarden Mandagen den 5te October førstkommende, Formiddag Kl. 11.
Aalborg Stiftstidende, 1846-09-22
Den aarlige Udsæd har hidtil været omtrent 36 Tdr. Korn af alle Slags, og paa Gaarden er holdt 5 Heste, 20 Fækreaturer og 30 Faar. Conditionerne, der ville blive særdeles favorable for Kjøberen, ere til behageligt Eftersyn hos Procurator Nyegaard i Thisted, og Eiendommen forevises af Peder Møller i Elsted. Hassing-Refs Herreders Comptoir i Oxenbølden 14de September 1846. Claudi. Trykt med Hurtigpresse i Udgivernes Officin.
Aalborg Stiftstidende, 1846-09-23
AalboBiskolidende Adresse-Avis. Aar 1846. No 191. Onsdagen den 28de September.
Aalborg Stiftstidende, 1846-09-23
Denne Avis, som udgives af Jens Chr. Borch J Bernhard Ree og redigeres af Sidstnævnte, udgaaer 5 Gange ugentlig og kan bestilles paa alle kgl. Postcomptoirer i Danmark og Hertugdømmerne samt paa Stiftsbogtrykkeriet i Aalborg, hvor Prisen er 7 Mk. 8 s. qvartaliter.
Aalborg Stiftstidende, 1846-09-23
Fædrelandet. Kjøbenhavn, den 22de September. Den i vort Torsdagsnummer - hedder det i Fædrelandet – omtalte Forsamling i Anledning af Hs. M. Kongens forventede Hjemkomst afholdtes i Søndags Eftermiddag paa en ligesaa besynderlig og formløs Maade, som den var sammenkaldt, idet den nemlig aabnedes med Oplæsningen af et Brev, hvori de unævnte Jndbydere foreslog nogle Foranstaltninger til Festligheder, og derpaa Forsøg bleve gjort paa at afskjære al Discussion, om saadanne burde finde Sted. Der blev imidlertid vexlet nogle Yttringer for og imod dette Spørgsmaal, men de kunde forsaavidt været sparte som det var tydeligt, at de fleste af de Jndbudte vare komne med forud tagen Beslutning, uden at ville drøfte, om denne var rigtig eller ei. Det vedtoges derfor af disse, at et Fest tog skulde finde Sted, og en Committee blev valgt til at ordne dette. Udentvivl vil Valget vise, hvad der alt syntes klart af Majoritetens Physiognomie, at denne Demonstration ikke, som tilsigtet, kan egne sig til at erholde noget almindeligt Præg, ligesom det vistnok ogsaa er meer end rimeligt, at Hs. Majestæt enten udtrykkelig vil frabede sig den, eller undgaae den ved at lægge Veien til Sorgenfri udenom Kjøbenhavn.
Aalborg Stiftstidende, 1846-09-23
Paa det sidst beslaglagte Nr. af Brobachter om Sunde er Beslaget stadfæstet og Redacteuren har acqviesceret derved.
Aalborg Stiftstidende, 1846-09-23
Jgaar har Hof- og Statsretten paadømt den af Fæstemand Malthe mod den bekjendte Hestehandler M. L. Nathanson anlagte Jnjuriesag, og ere i samme dei Nr. 12 af det af Jndstævnte redigerede Blad "Corvetten Politivennen for den 24de Oct. f. A. i en Artikel, betitlet Om Claudius Rosenhoffog mine 26 falske Vidner, og Citanten Mall the brugte ærerørige Udladelser kjendte døde og magtesløse at være og bør Nathanson at bøde sine tre Mark samt være Censur undergiven paa Livstid og bære alle Sagens Omkostninger. De øvrige af Jndstævnte, saavel imod Citanten som imod Procur. Kraft under Proceduren fremførte fornærmelige Udladelser og Sigtelser mortificeres, og bør Jndstævnte for sin i saa Henseende brugte utilbørlige Skrivemaade til Kbhavns Fattigkasse bøde 20 Rbd. og ligesaa meget til Justitskassen. Som bekjendt, henstaaer der ved Hof- og Stadsretten, foruden den saaledes paadømte Jnjuriesag, endnu en lignende upaa dømt, der er anlagt imod Nathanson af Dr. med Christensen. (Fædrel.)
Aalborg Stiftstidende, 1846-09-23
Paa Morso havde Bønderne ved Kronprindsens Gjennemreise paa flere Steder af Landeveien opbygget Æresporte, ligesom Borgerne i Nykjøbing havde reist tvende paa Kjøb stadens Grund. Efter et kort Ophold i Nykjøbing begav Prindsen sig til den gamle umiddelbart ved Byen byggede Herregaard Dueholm, for at undersøge de Mærker, der findes af Gaardens oprindelige Bestemmelse som Kloster. Derfra fortsattes Reisen til Thisted. Et ridende Corps af Sognefogder og andre Bønder fulgte Kronprindsen igjennem Landet. "Den Venlighed – hedder det i Beretningen i Thist. Av." –, hvormed Prindsen besvarede hver Tiltale og selv tiltalte Mange, gjorde at man endmere beklagede, at Hs. K. Høiheds bestemte Dagsreise var saa lang, at den Tid, han kunde skjænke os, desaarsag blev meget for kort for vore Ønsker."
Aalborg Stiftstidende, 1846-09-23
Sidste Søndag afbrændte, ifølge Rib. Av." den 18de ds., et Huus i Seistrup og et i Holdsted. Huset i Hold sted brændte ved Dagen. Manden var i Arbeide paa Marken og idet Konen vilde gaae over til Naboen, seer hun Luen slaae ud af Taget paa Huset. Hun løb tilbage og ved at redde sine tvende Børn blev hun og det ene af dem saa forbrændte, at de nu begge ere indbragte paa Sygehuset her. De fattige Folks hele Eiendom brændte, selv Klæderne, som Konen og Børnene havde paa Kroppen.